cyanic-selkie/wikianc huggingface dataset:
การตรวจนับเม็ดเลือดอย่างสมบูรณ์
เกล็ดเลือด
ปริมาตรเกล็ดเลือดเฉลี่ย (MPV) เป็นการวัดขนาดเฉลี่ยของเกล็ดเลือดในหน่วยเฟมโตลิตร ซึ่งช่วยบอกสาเหตุของภาวะเกล็ดเลือดต่ำได้ MPV สูงอาจพบเมื่อเกล็ดเลือดตัวอ่อนถูกปล่อยเข้าสู่กระแสเลือดเพื่อชดเชยการทำลายเกล็ดเลือดที่เพิ่มขึ้น ขณะที่ภาวะการผลิตเกล็ดเลือดลดลงเนื่องจากโรคของไขกระดูกอาจส่งผลให้ค่า MPV ต่ำ; MPV ยังมีประโยชน์ช่วยแยกโรคแต่กำเนิดที่ทำให้เกิดภาวะเกล็ดเลือดต่ำ นักวิเคราะห์บางคนรายงานเศษเกล็ดเลือดที่ไม่เต็มวัย (immature platelet fraction, IPF) หรือจำนวนเกล็ดเลือดลายตาข่าย (reticulated platelet) และให้สารนิเทศเกี่ยวกับอัตราการสร้างเกล็ดเลือดโดยการวัดจำนวนเกล็ดเลือดที่ยังไม่เต็มวัยในเลือด
จำนวนเรติคูโลไซต์
เครื่องมือบางอย่างวัดปริมาณฮีโมโกลบินโดยเฉลี่ยในเรติคูโลไซต์แต่ละตัว ซึ่งเป็นพารามิเตอร์ที่มีการศึกษาว่าเป็นตัวบ่งชี้การขาดธาตุเหล็กในผู้ที่มีภาวะที่รบกวนการทดสอบมาตรฐาน เศษส่วนเรติคูโลไซต์ที่ยังไม่เจริญเต็มวัย (immature reticulocyte fraction, IRF) เป็นการวัดอีกอย่างหนึ่งที่เครื่องวิเคราะห์บางชนิดรายงาน ซึ่งจะวัดปริมาณการเจริญเต็มวัยของเรติคูโลไซต์: เซลล์ที่เจริญเต็มวัยน้อยจะมี RNA มากกว่าและทำให้เกิดสัญญาณวาวแสงที่เข้มกว่า สารนิเทศนี้อาจเป็นประโยชน์ในการวินิจฉัยภาวะเลือดจาง และประเมินการสร้างเม็ดเลือดแดงหลังการรักษาภาวะเลือดจางหรือการปลูกถ่ายไขกระดูก
เม็ดเลือดแดงมีนิวเคลียส
ในระหว่างการสร้างเม็ดเลือดแดงในไขกระดูก ตับ และม้ามของทารกในครรภ์ เม็ดเลือดแดงจะยังมีนิวเคลียส ซึ่งปกติไม่มีอยู่ในเม็ดเลือดที่เจริญเต็มวัยซึ่งไหลเวียนในกระแสเลือด เมื่อพบว่ามีเม็ดเลือดแดงมีนิวเคลียส โดยเฉพาะในเด็กและผู้ใหญ่ บ่งชี้ว่าร่างกายมีความต้องการเม็ดเลือดแดงเพิ่มขึ้นซึ่งอาจเกิดจากเลือดออก มะเร็งบางชนิดและภาวะเลือดจาง เครื่องวิเคราะห์ส่วนใหญ่สามารถตรวจจับเซลล์เหล่านี้ได้โดยรายงานเป็นส่วนหนึ่งของการนับแยกชนิดเม็ดเลือด ถ้ามีเม็ดเลือดแดงมีนิวเคลียสสูงอาจทำให้จำนวนเม็ดเลือดขาวสูงเทียมได้ ซึ่งต้องคำนวณปรับ
พารามิเตอร์อื่น
เครื่องวิเคราะห์โลหิตวิทยาขั้นสูงสามารถวัดเม็ดเลือดแบบใหม่ซึ่งได้แสดงให้เห็นถึงความสำคัญเชิงวินิจฉัยในการศึกษาวิจัย แต่ยังไม่พบว่ามีใช้ทางคลินิกอย่างแพร่หลาย ตัวอย่างเช่นเครื่องวิเคราะห์บางประเภทอ่านค่าพิกัดระบุขนาดและตำแหน่งของคลัสเตอร์เม็ดเลือดขาว เรียก ข้อมูลประชากรเม็ดเลือด (cell population data) มีการศึกษาพารามิเตอร์เหล่านี้ว่าอาจใช้เป็นสารส่อโรคเลือด การติดเชื้อแบคทีเรียและมาลาเรีย เครื่องวิเคราะห์ที่ใช้สีย้อมไมอีโลเพอร็อกซิเดสเพื่อใช้วัดการแสดงออกซึ่งเอ็นไซม์ของเม็ดเลือดขาว ซึ่งมีการแเปลี่ยแปลงในโรคต่าง ๆ เครื่องมือบางอย่างสามารถรายงานร้อยละของเม็ดเลือดแดงที่มีสีซีดนอกเหนือไปจากรายงานค่า MCHC เฉลี่ย หรือบอกปริมาณเศษเม็ดเลือดแดง (schistocyte) ซึ่งเกิดขึ้นในภาวะเลือดจางจากการสลายเม็ดเลือดแดงบางประเภท เนื่องจากพารามิเตอร์เหล่านี้มักจะเฉพาะเจาะจงสำหรับเครื่องวิเคราะห์บางยี่ห้อ จึงเป็นการยากสำหรับห้องปฏิบัติการในการแปลและเปรียบเทียบผล
พิสัยอ้างอิง
การแปลผลการนับเม็ดเลือดสมบูรณ์โดยการเปรียบเทียบผลกับพิสัยอ้างอิงซึ่งแสดงถึงผลลัพธ์ที่พบในผู้ที่ดูมีสุขภาพแข็งแรงร้อยละ 95 จากการแจกแจงปรกติทางสถิติ พิสัยของตัวอย่างที่ทดสอบจะแตกต่างกันตามเพศและอายุ โดยเฉลี่ยแล้วหญิงผู้ใหญ่มีฮีโมโกลบิน ฮีมาโทคริต และปริมาณเม็ดเลือดแดงน้อยกว่าชาย โดยช่วงต่างจะลดลงหลังวัยหมดประจำเดือน
อ็องเทรอโกต
ในภาษาฝรั่งเศส อ็องเทรอโกต (entrecôte; ) หมายถึงเนื้อวัวส่วนพิเศษส่วนหนึ่งที่ใช้ทำสเต๊กและเนื้ออบต่าง ๆ อ็องเทรอโกตแบบดั้งเดิมคือส่วนของเนื้อที่ตัดจากบริเวณซี่โครงโดยถอดกระดูกออก ซึ่งตรงกับส่วนของเนื้อที่รู้จักกันในภูมิภาคต่าง ๆ ของโลกที่พูดภาษาอังกฤษว่า ริบ, ริบอาย, สกอตช์ฟิลลิต, คลับ หรือ เดลมอนิโก
พ.ศ. 1663
พุทธศักราช 1663 ใกล้เคียงกับ
อ็องเทรอโกต
กล้ามเนื้อที่เกี่ยวข้องกับอ็องเทรอโกตคือลอนจิสซิมัสดอร์ซี (longissimus dorsi) ซึ่งทอดตัวไปตามส่วนหลังที่ติดกับกระดูกสันหลังและอยู่เหนือกระดูกซี่โครง ต่อเนื่องไปจนถึงช่วงขาหลัง เมื่อพ้นกระดูกซี่โครงเข้าไปในบริเวณที่ติดกับกระดูกสันหลังส่วนสะโพกแล้วจะไม่เรียกกล้ามเนื้อส่วนนั้นว่า อ็องเทรอโกต อีก แต่จะเรียกว่า กงเทรอฟีแล (contrefilet) แทน ซึ่งตรงกับ เซอร์ลอยน์ หรือ สตริปสเตก ในภาษาอังกฤษ
การตรวจนับเม็ดเลือดอย่างสมบูรณ์
พิสัยอ้างอิง
เลือดของทารกแรกเกิดต่างจากเด็กโตมาก จากที่เลือดเด็กโตก็แตกต่างจากผู้ใหญ่อยู่แล้ว ฮีโมโกลบิน ฮีมาโทคริตและปริมาณเม็ดเลือดแดงของทารกแรกเกิดมีค่าสูงมากเพื่อชดเชยกับระดับอ็อกซิเจนที่ต่ำในครรภ์ และมีสัดส่วนฮีโมโกลบินทารกในครรภ์สูง ซึ่งมีประสิทธิภาพลดลงในการส่งอ็อกซิเจนไปยังเนื้อเยื่อเมื่อเทียบกับฮีโมโกลบินของผู้ใหญ่ MCV ก็มีค่าเพิ่มขึ้น เช่นเดียวกับปริมาณเม็ดเลือดขาวโดยเน้นหนักไปที่นิวโทรฟิล จำนวนเม็ดเลือดแดงและค่าที่เกี่ยวข้องเริ่มลดลงไม่นานหลังคลอด แตะจุดต่ำสุดเมื่ออายุประมาณ 2 เดือนและจะเพิ่มขึ้นหลังจากนั้น เม็ดเลือดแดงของทารกและเด็กโตมีขนาดเล็ก โดยมี MCH ต่ำกว่าของผู้ใหญ่ ในการนับแยกชนิดเม็ดเลือดขาวในเด็ก ลิมโฟไซต์มักมีจำนวนมากกว่านิวโทรฟิล ขณะที่สัดส่วนนิวโทรฟิลในผู้ใหญ่มีมากกว่า
ความแตกต่างอื่น ๆ ระหว่างประชากรอาจส่งผลต่อพิสัยอ้างอิง ตัวอย่างเช่นผู้ที่อาศัยอยู่ในที่สูงขึ้นจะมีผลของฮีโมโกลบิน ฮีมาโทคริตและ RBC สูงกว่า และผู้ที่บรรพบุรุษแอฟริกามีจำนวนเม็ดเลือดขาวโดยเฉลี่ยต่ำกว่า ประเภทเครื่องวิเคราะห์ที่ใช้ทดสอบ CBC ก็มีผลต่อพิสัยอ้างอิงเช่นกัน ฉะนั้นพิสัยอ้างอิงกำหนดจากห้องปฏิบัติการเดี่ยว ๆ โดยอาศัยประชากรผู้ป่วยและเครื่องมือของตนเอง
ข้อจำกัด
ภาวะทางการแพทย์บางอย่างหรือปัญหาเกี่ยวกับตัวอย่างเลือดอาจให้ผลลัพธ์ที่ไม่แม่นยำ หากตัวอย่างมีลักษณะเป็นลิ่มเลือดอย่างเห็นได้ชัด ซึ่งอาจเกิดจากเทคนิคเจาะเลือดไม่ดี ตัวอย่างนั้นจะไม่เหมาะสมสำหรับการทดสอบ เพราะปริมาณเกล็ดเลือดจะต่ำเท็จ และผลลัพธ์อย่างอื่นอาจผิดปกติได้ ตัวอย่างที่เก็บ ณ อุณหภูมิห้องเป็นเวลาหลายชั่วโมงอาจให้ค่า MCV สูงเท็จ เนื่องจากเม็ดเลือดแดงบวมเมื่อดูดน้ำจากพลาสมา และผลเกล็ดเลือดและการนับแยกชนิดเม็ดเลือดขาวอาจไม่แม่นยำในตัวอย่างที่มีอายุมาก เมื่อเม็ดเลือดเสื่อมสภาพตามเวลา ตัวอย่างที่เก็บจากบุคคลที่มีระดับบิลิรูบินหรือลิพิดสูงมากในพลาสมาก (icteric sample และ lipemic sample ตามลำดับ) อาจแสดงค่าฮีโมโกลบินสูงผิดปกติได้เนื่องจากสสารเหล่านี้เปลี่ยนสีและภาวะทึบแสงของตัวอย่าง ซึ่งขัดขวางการวัดฮีโมโกลบิน ผลดังกล่าวสามารถบรรเทาได้ด้วยการเปลี่ยนพลาสมาเป็นน้ำเกลือแทน
บุคคลบางคนผลิตสารภูมิต้านทานที่ทำให้เกล็ดเลือดจับตัวเป็นก้อนเมื่อมีการดึงเลือดเข้าไปในท่อที่เคลือบสาร EDTA ซึ่งเป็นสารต้านการจับลิ่มของเลือดตรงแบบที่ใช้ในการเก็บตัวอย่าง CBC เครื่องวิเคราะห์อัตโนมัติอาจนับเป็นเกล็ดเลือดเดี่ยว อันจะทำให้ปริมาณเกล็ดเลือดต่ำเท็จได้ ภาวะนี้สามารถเลี่ยงได้โดยใช้สารต้านการจับลิ่มของเลือดอย่างอื่น เช่น โซเดียมซิเตรต หรือ เฮปาริน
ภาวะที่สารภูมิต้านทานเป็นสื่อกลางอีกอย่างที่อาจกระทบต่อผลการนับเม็ดเลือดอย่างสมบูรณ์ คือ การเกาะกลุ่มของเม็ดเลือดแดง ปรากฏการณ์นี้ทำให้เม็ดเลือดแดงเกาะกลุ่มกันเนื่องจากสารภูมิต้านทานจับกับผิวเม็ดเลือด เครื่องวิเคราะห์จะนับเม็ดเลือดแดงที่เกาะกลุ่มกันเป็นเม็ดเลือดเดียว ทำให้จำนวนเม็ดเลือดแดงและฮีมาโทคริตต่ำลงอย่างสังเกตได้ และ MCV และ MCHC สูงขึ้นอย่างเห็นได้ชัด บ่อยครั้งสารภูมิต้านทานเหล่านี้จะมีฤทธิ์ที่อุณหภูมิห้องเท่านั้น (ซึ่งในกรณีนี้เรียกว่า แอกลูตินินเย็น) และการเกาะกลุ่มสามารถย้อนกลับได้โดยให้ความร้อนตัวอย่างที่อุณหภูมิ 37 องศาเซลเซียส อย่างไรก็ดี ตัวอย่างจากผู้ป่วยภาวะเลือดจางจากการสลายของเม็ดเลือดแดงชนิดภูมิต้านตัวเองแบบอุ่นอาจมีการเกาะกลุ่มของเม็ดเลือดแดงซึ่งแก้ไขไม่ได้ด้วยการอุ่นตัวอย่าง
ในขณะที่เซลล์วัยอ่อนและมะเร็งปุ่มน้ำเหลืองสามารถระบุได้ในการนับแยกชนิดด้วยมือ แต่การตรวจด้วยกล้องจุลทรรศน์ไม่สามารถระบุสายการสร้างเม็ดเลือด (hematopoietic linage) ได้อย่างน่าเชื่อถือ เมื่อระบุเม็ดเลือดผิดปกติได้แล้ว จำเป็นต้องใช้การระบุฟีโนไทป์ภูมิคุ้มกัน (immunophenotyping) ด้วยวิธีโฟลไซโทเมตรี (flow cytometry) เพื่อระบุสารส่อที่ให้สารนิเทศเพิ่มเติมเกี่ยวกับเม็ดเลือดดังกล่าว
ประวัติศาสตร์
ก่อนมีการใช้เครื่องนับเซลล์อัตโนมัติ การตรวจนับเม็ดเลือดอย่างสมบูรณ์ใช้วิธีมือ โดยนับเม็ดเลือดแดง เม็ดเลือดขาวและเกล็ดเลือดโดยใช้กล้องจุลทรรศน์ บุคคลแรกที่จัดพิมพ์ผลการสังเกตเม็ดเลือดด้วยกล้องจุลทรรศน์ คือ อันโตนี ฟัน เลเวินฮุก ซึ่งรายงานลักษณะปรากฏของเม็ดเลือดแดงในจดหมาย ค.ศ. 1674 ถึง จดหมายเหตุการประชุมราชสมาคมแห่งลอนดอน Jan Swammerdam อธิบายเม็ดเลือดแดงเมื่อหลายปีก่อน แต่ไม่ได้จัดพิมพ์ผลการค้นพบของเขาในเวลานั้น ตลอดคริสต์ศตวรรษที่ 18 และ 19 การปรับปรุงเทคโนโลยีกล้องจุลทรรศน์ เช่น เลนส์ไม่มีสี ทำให้สามารถนับเม็ดเลือดขาวและเกล็ดเลือดในตัวอย่างที่ไม่ย้อมสีได้
Karl Vierordt นักสรีรวิทยา ได้รับความชอบว่าเป็นผู้นับเม็ดเลือดครั้งแรก  เทคนิคของเขาซึ่งจัดพิมพ์ใน ค.ศ. 1852 เกี่ยวข้องกับการดูดเลือดปริมาตรที่วัดอย่างระมัดระวังลงในหลอดฝอย และเกลี่ยลงบนสไลด์กล้องจุลทรรศน์ที่เคลือบด้วยไข่ขาว หลังจากเลือดแห้งแล้ว เขานับเซลล์ทุกเซลล์บนสไลด์ กระบวนการนี้อาจใช้เวลานานกว่าสามชั่วโมงจึงเสร็จ เครื่องวัดเม็ดเลือดแดงซึ่งเริ่มใช้ใน ค.ศ. 1874 โดย Louis-Charles Malassez ทำให้การนับเม็ดเลือดด้วยกล้องจุลทรรศน์ง่ายขึ้น ฮีโมไซโตมิเตอร์ (hemocytometer) ของ Malassez ประกอบด้วยสไลด์กล้องจุลทรรศน์ที่มีหลอดฝอยแบน เลือดเจือจางถูกใส่ในห้องฝอยโดยติดท่อยางไว้ปลายหนึ่ง และไปยังห้องเส้นเลือดฝอยโดยใช้ท่อยางที่ติดอยู่ที่ปลายด้านหนึ่งและมีการติดเลนส์ตาที่มีตาตารางมาตราส่วนกับกล้องจุลทรรศน์ ทำให้ผู้ใหล้กล้องนับจำนวนเม็ดเลือดต่อปริมาตรเลือด ใน ค.ศ. 1877 William Gowers ประดิษฐ์ฮีโมไซโตมิเตอร์ที่มีตาตารางใช้นับในตัวทำให้ไม่จำเป็นต้องผลิตเลนส์ตาที่ต้องปรับพิกัดเฉพาะสำหรับกล้องจุลทรรศน์แต่ละตัว ในคริสต์ทศวรรษ 1870 Paul Ehrlich พัฒนาเทคนิคการย้อมสีโดยใช้สีย้อมกรดและเบสผสมกันซึ่งสามารถแยกแยะเม็ดเลือดขาวชนิดต่าง ๆ และช่วยให้ตรวจสอบสัณฐานวิทยาของเม็ดเลือดแดงได้ Dmitri Leonidovich Romanowsky ปรับปรุงเทคนิคนี้ในคริสต์ทศวรรษ 1890 โดยใช้ส่วนผสมของอีโอซินและเมทิลีนบลูมีอายุเพื่อสร้างสีสันหลากหลายซึ่งไม่มีอยู่ถ้าใช้สีย้อมโดด สิ่งนี้กลายเป็นพื้นฐานสำหรับการย้อมสี Romanowsky เทคนิคนี้ยังใช้กันอยู่เพื่อย้อมสีฟิล์มเลือดสำหรับการทบทวนด้วยมือ
เทคนิคแรกในการวัดฮีโมโกลบินคิดค้นขึ้นในช่วงปลายคริสต์ศตวรรษที่ 19 และเกี่ยวข้องกับการเปรียบเทียบสีของเลือดเจือจางด้วยตากับมาตรฐานที่ทราบ ความพยายามที่จะทำให้กระบวนการเป็นอัตโนมัติโดยใช้วิธีสเปกโตรโฟโตเมตรี (spectrophotometry) และการวัดสี (colorimetry) ถูกจำกัดโดยข้อเท็จจริงว่าฮีโมโกลบินในเลือดนั้นมีหลายแบบ หมายความว่าฮีโมโกลบินเหล่านี้ไม่สามารถวัดได้ที่ความยาวคลื่นค่าเดียว ต่อมาใน ค.ศ. 1920 มีการนำวิธีการแปลงรูปฮีโมโกลบินต่าง ๆ ไปเป็นแบบเสถียรแบบเดียว (ไซแอนเมทฮีโมโกลบินหรือเฮมิโกลบินไซยาไนด์) มาใช้ ทำให้สามารถวัดระดับฮีโมโกลบินได้อย่างอัตโนมัติ วิธีไซแอนเมทฮีโมโกลบินยังคงเป็นวิธีอ้างอิงสำหรับการวัดค่าฮีโมโกลบินและยังคงใช้กันอยู่ในเครื่องวิเคราะห์โลหิตวิทยาแบบอัตโนมัติจำนวนมาก
Maxwell Wintrobe ได้รับความชอบจากการคิดค้นการทดสอบฮีมาโทคริต ใน ค.ศ. 1929 เขาเข้าร่วมโครงการปริญญาเอกที่มหาวิทยาลัยทูเลน เพื่อกำหนดพิสัยปกติสำหรับพารามิเตอร์ของเม็ดเลือดแดงและคิดค้นวิธีการที่เรียก Wintrobe hematocrit ทั้งนี้ การวัดฮีมาโทคริตมีอธิบายไว้ก่อนหน้านี้แล้วในวรรณกรรม แต่วิธีการของ Wintrobe มีข้อแตกต่างตรงที่ใช้ท่อขนาดใหญ่ที่สามารถผลิตได้จำนวนมากตามข้อกำหนดที่แม่นยำโดยมีมาตราส่วนผลิตในตัว วัดส่วนของเม็ดเลือดแดงในหลอดถูกวัดหลังการหมุนเหวี่ยงเพื่อหาค่าฮีมาโทคริต การประดิษฐ์วิธีการวัดค่าฮีมาโทคริตที่ทำซ้ำได้ทำให้ Wintrobe นิยามดัชนีเม็ดเลือดแดงได้ เริ่มมีการวิจัยเกี่ยวกับการนับเม็ดเลือดอัตโนมัติในต้นคริสต์ศตวรรษที่ 20 วิธีการที่พัฒนาขึ้นใน ค.ศ. 1928 ใช้ปริมาณแสงที่ส่งผ่านตัวอย่างเลือดเจือจางซึ่งวัดโดยวิธีวัดแสง เพื่อกะประมาณจำนวนเม็ดเลือดแดง แต่พิสูจน์แล้วว่าวิธีนี้ไม่ถูกต้องแม่นยำสำหรับตัวอย่างที่มีเม็ดเลือดแดงผิดปกติ ความพยายามอื่น ๆ ที่ไม่ประสบความสำเร็จในคริสต์ทศวรรษ 1930 และ 1940 นั้นเกี่ยวข้องกับเครื่องตรวจจับไฟฟ้าและแสง (photoelectric) ที่ติดอยู่กับกล้องจุลทรรศน์ ซึ่งจะนับเม็ดเลือดเมื่อส่องกราด ปลายคริสต์ทศวรรษ 1940 Wallace H. Coulter ได้รับแรงบันดาลใจจากความจำเป็นต้องมีวิธีการนับเม็ดเลือดแดงที่ดีขึ้นให้หลังการทิ้งระเบิดนิวเคลียร์ที่ฮิโรชิมาและนางาซากิ พยายามปรับปรุงเทคนิคการนับเม็ดเลือดด้วยไฟฟ้าและแสง  งานวิจัยของเขาได้รับความช่วยเหลือจากพี่ชาย Joseph R. Coulter ในห้องปฏิบัติการชั้นใต้ดินในชิคาโก ผลลัพธ์ของพวกเขาซึ่งใช้วิธีไฟฟ้าและแสงนั้นน่าผิดหวัง และใน ค.ศ. 1948 หลังจากอ่านบทความที่เชื่อมโยงสภาพนำของเลือดกับความเข้มข้นของเม็ดเลือดแดง Wallace ได้คิดค้นหลักการโคลเตอร์ ซึ่งเป็นทฤษฎีว่าเม็ดเลือดที่แขวนลอยในตัวกลางนำจะมีกระแสลดลงได้สัดส่วนกับขนาดขณะที่ผ่านรู
ในเดือนตุลาคมปีนั้น วอลเลซได้สร้างแครื่องนับเพื่อสาธิตหลักการดังกล่าว เนื่องจากข้อจำกัดทางการเงิน จึงใช้วิธีเผาเป็นรูผ่านแผ่นเซลโลเฟนจากห่อบุหรี่ วอลเลซยื่นจดสิทธิบัตรสำหรับเทคนิคนี้ใน ค.ศ. 1949 และ ค.ศ. 1951 ได้ยื่นต่อสำนักงานการวิจัยนาวิกเพื่อขอเงินทุนสำหรับการพัฒนาเครื่องนับโคลเตอร์ คำขอสิทธิบัตรของ Wallace ได้รับอนุมัติใน ค.ศ. 1953 และหลังจากการปรับปรุงรูและเริ่มใช้มาตรความดันของไหลปรอทเพื่อให้ควบคุมขนาดตัวอย่างอย่างแม่นยำ สองพี่น้องก่อตั้ง Coulter Electronics Inc. ใน ค.ศ. 1958 เพื่อขายเรื่องมือของพวกตน เครื่องนับโคลเตอร์ออกแบบมาในทีแรกเพื่อการนับเม็ดเลือดแดง แต่มีการดัดแปลงในภายหลังทำให้พิสูจน์ว่ามีประสิทธิภาพในการนับเม็ดเลือดขาวด้วย เครื่องนับโคลเตอร์มีการนำมาใช้ในห้องปฏิบัติการทางการแพทย์อย่างแพร่หลาย
เครื่องวิเคราะห์เครื่องแรกที่สามารถรายงานปริมาณเม็ดเลือดหลายชนิดได้พร้อมกัน คือ Technicon ซึ่งวางจำหน่ายใน ค.ศ. 1965 เครื่องดังกล่าวใช้วิธีแบ่งตัวอย่างเลือดออกเป็นสองช่อง ช่องหนึ่งสำหรับนับเม็ดเลือดแดงและเม็ดเลือดขาว และอีกช่องหนึ่งสำหรับวัดฮีโมโกลบิน อย่างไรก็ดี เครื่องมือนี้ไม่น่าเชื่อถือและบำรุงรักษายาก ใน ค.ศ. 1968 เครื่องวิเคราะห์ Coulter Model S มีการวางจำหน่ายและมีการนำมาใช้อย่างแพร่หลาย เครื่องมือนี้มีห้องปฏิกิริยาสองห้องคล้ายกับเครื่อง Technicon ห้องหนึ่งใช้นับเม็ดเลือดแดง และอีกห้องหนึ่งใช้นับเม็ดเลือดขาวและวัดฮีโมโกลบิน Model S ยังใช้หาปริมาตรเฉลี่ยของเม็ดเลือดโดยใช้การวัดความต้านทานต่อการผ่าน (impedance) ซึ่งทำให้คำนวณหาดัชนีเม็ดเลือดแดงและฮีมาโทคริตได้ การตรวจนับเกล็ดเลือดอัตโนมัติเริ่มนำมาใช้ใน ค.ศ. 1970 ด้วยเครื่องมือ Hemalog-8 ของ Technicon และเครื่องวัดชุด Coulter's S Plus ใน ค.ศ. 1980
หลังจากการนับเซลล์พื้นฐานเป็นแบบอัตโนมัติแล้ว การนับแยกชนิดเม็ดเลือดขาวยังคงเป็นความท้าทาย ตลอดคริสต์ทศวรรษ 1970 นักวิจัยสำรวจวิธีการนับแยกชนิดอัตโนมัติสองวิธี ได้แก่ การประมวลผลภาพดิจิทัลและโฟลไซโตเมทรี มีการผลิตแบบเครื่องประมวลผลภาพหลายแบบ โดยใช้เทคโนโลยีที่พัฒนาขึ้นในคริสต์ทศวรรษ 1950 และ 1960 เพื่อใช้อ่านการทดสอบแพปอัตโนมัติ เครื่องมือเหล่านี้จะส่องกราดฟิล์มเลือดที่ย้อมสีแล้วเพื่อหานิวเคลียสของเซลล์ และถ่ายภาพสแน็ปช็อตของเม็ดเลือดเพื่อวิเคราะห์ด้วยวิธีการวัดความหนาแน่น (densitometry) เครื่องเหล่านี้มีราคาแพง ช้า และไม่ได้ลดภาระงานของห้องปฏิบัติการมากนัก เพาะยังต้องเตรียมและย้อมสีฟิล์มเลือดอยู่ ดังนั้นระบบที่ใช้โฟลไซโทเมตรีจึงได้รับความนิยมมากกว่า และจนถึง ค.ศ. 1990 ไม่มีเครื่องวิเคราะห์ภาพดิจิทัลที่มีขายพาณิชย์ในสหรัฐหรือยุโรปตะวันตก เทคนิคเหล่านี้กลับฟื้นขึ้นมาในคริสต์ทศวรรษ 2000 เมื่อเริ่มใช้แพลตฟอร์มการวิเคราะห์ภาพขั้นก้าวหน้ามากขึ้นโดยใช้โครงข่ายประสาทเทียม
บ้านพื้นถิ่นซุมบา
บ้านพื้นถิ่นซุมบา (ซุมบา: uma mbatangu, "บ้านยอดสูง") หมายถึงบ้านพื้นถิ่นของชาวซุมบาจากเกาะซุมบาในหมู่เกาะซุนดาน้อย ประเทศอินโดนีเซีย บ้านแบบซุมบามีลักษณะโดดเด่นที่ยอดกลางสูง และความสัมพันธ์ใกล้ชิดกับวิญญาณของมาราปู
เกาะซุมบามีกลุ่มวัฒนธรรมและภาษาจำนวนมาก แต่ทุกกลุ่มล้วนมีมรดกสถาปัตยกรรมร่วมกัน คติวิญญาณนิยมมีความแข็งแกร่งมากในสังคมชาวซุมบา ศาสนาพื้นถิ่นของซุมบาเชื่อใน มาราปู ซึ่งรวมถึงวิญญาณผู้วายชนม์ วิญญาณประจำสถานที่ศักดิ์สิทธิ์ และวัตถุที่ใช้สื่อสารกับโลกวิญญาณ แนวคิดนี้ส่งผลต่อการจัดวางพื้นที่ทางสถาปัตยกรรมภายในบ้านซุมบา ชาวซุมบามีบ้านอยู่สองแบบ แบบที่มีลักษณะโดดเด่นเป็นพิเศษคือบ้านยอดสูง uma mbatangu ซึ่งพบในซุมบาตะวันออก ซึ่งมีหลังคาตรงกลางยอดสูง หลังคานี้ทำมาจาก อาลัง-อาลัง ทอ คล้ายกันกับหลังคากลางยอดสูงของจกโลในชวา แต่สูงชะลูดกว่ามาก บ้านยอดสูงหลังใหญ่สุดจะเรียกว่า uma bungguru ซึ่งเป็นบ้านหลังสำคัญของแคว้นนั้น ๆ ที่ซึ่งพิธีกรรมสำคัญและงานรวมตัวของแคว้นจัด เช่น พิธีแต่งงาน งานศพ เป็นต้น โดยมีคนแก่สุดหรือสำคัญสุดของหมู่บ้านอาศัยอยู่ บ้านอีกแบบคือ uma kamadungu ("บ้านหัวโล้น") ซึ่งไม่มีหลังคายอดกลางสูง หรือเรียกอีกชื่อว่า uma maringu ("บ้านเย็น") เพราะถือว่าไม่ "เร่าร้อน" พอสำหรับพิธีกรรมต่าง ๆ
บ้านซุมบาแบบพื้นฐานที่สุดมีแปลนรูปสี่เหลี่ยมจัตุรัส และมีขนาดเล็กสุด 5 x 5 เมตร และใหญ่สุดถึง 15 x 15 เมตร เสาหลักที่เสามีไว้สำหรับรองรับยอดสูงของบ้าน เสาเหล่านี้ยังประดับด้วยสัญลักษณ์ต่าง ๆ ที่สื่อถึงปรัมปราของซุมบา บ้านหลังหนึ่งสามารถมีครอบครัวเดี่ยวหรือครอบครัวขยายอาศัยอยู่ ทางเข้าออกสองทางของบ้านอยู่ทางซ้ายและขวาของบ้าน ในบ้านแบบซุมบาไม่มีหน้าต่าง อากาศจะถ่ายเทผ่านทางรูเปิดเล็ก ๆ ในผนัง ซึ่งทำมาจากกาบต้นปาล์ม, แผ่นอาเรกา หรือหนังควายโดยเฉพาะในบ้านที่ร่ำรวย นอกจากนี้ยังนิยมตกแต่งผนังบ้านด้วยเขาควายซึ่งเตือนใจถึงพิธีบูชายัญในอดีต
หอดูดาว
หอดูดาว เป็นสถานที่สำหรับใช้สังเกตการณ์ท้องฟ้าและดวงดาว ในการศึกษาด้านดาราศาสตร์ หรือโหราศาสตร์ หอดูดาวทางดาราศาสตร์ในปัจจุบันมักก่อสร้างเป็นอาคารรูปโดมมีช่องเปิด ภายในมีกล้องโทรทรรศน์เพื่อใช้ขยายภาพท้องฟ้า สาเหตุที่ใช้อาคารมีช่องเปิด ก็เพื่อลดแสงรบกวนจากภายนอก ส่วนอาคารรูปโดมนั้นเหมาะกับประเทศที่มีอากาศหนาวเย็น ในฤดูหนาวจะไม่มีหิมะค้างอยู่บนหลังคา อาคารโดมอาจติดตั้งกลไกการหมุนเพื่อติดตามดาว
เซียว
'เซียว' 蕭 (เขียนย่อ: 萧) อ่านออกเสียงทั้งภาษาแต่จิ๋วและแมนดารินและไทยว่า เซียว ภาษาอังกฤษเขียนว่า Hsiao, siao นิยมสะกดว่า Xiao ซึ่งมีความหมายถึง ดอกหญ้าชนิดหนึ่งสีเขียวจะมีสีเขียวเรืองรองเมือโดนแดดพบมากในหมู่บ้าน แถบซัวเถา และอีกความหมายหนึ่งแปลว่า สวยงาม นั้นเอง
บุคคลที่มีชื่อเสียง ปรากฏในพงศาวดารจีน ครั้งแรก ในสมัยจักรพรรดิฮั่นเกาจู คือ เซียวเหอ ดำรงตำแหน่ง สมุหนายก ประวัติคราวๆ เดิมเป็นเสมียนประจำอำเภอ ซึ่งได้รู้จักกับผู้ใหญ่บ้านนาม หลิวปัง ซึ่งในภายหลัง สถาปนา เป็น พระเจ้าฮั่นเกาจู เซียวเหอ ถือเป็นขุนนางฝ่ายบุ่น ที่ช่วยหลิวปังในการวางแผนทำศึก แผนการปกครอง สร้างกฎหมายต่างๆ ในยุคสถาปนาราชวงค์ฮั่น ที่ภายหลังได้รับการแต่งตั้งเป็นสมุหนายก บรรพบุรุษรุ่นหลังๆ นับถือให้เป็นเทพ แห่งการเรียนรู้
เซียวเป็นชื่อตระกูลหนึ่ง ในหมู่บ้าน เจียอิ้งเฉินเซียง (ปัจจุบันคืออำเภอเหมย) (หมู่บ้านเฉิงเซียง หรือหมู่บ้านตระกูลเซียว) อยู่ทางทิศตะวันออกเฉียงเหนือของ มณฑลกวางตุ้ง แต้จิ๋ว อำเภอเตี่ยอัน  และประชากรตระกูลเซียวอาศัยตามหมู่บ้านอิ่วฮึง (แซ่แต้ แซ่เฮง แซ่เซียว)  ประเทศจีน ปัจจุบันชุมชนจีนแต้จิ๋วมีอยู่แค่ 4-9 อำเภอ (เช่น เตี่ยเอี้ย เตี่ยอัน โพ้วเล้ง เก๊กเอี๊ยว) ในซัวเถา
ในระหว่างสงครามโลกครั้งที่สอง เกิดการขาดแคลน อาหารและภัยสงคราม ทำให้ประชากรจีนที่อาศัยในซัวเถาเกือบ 2/3 ได้มีการอพยพครั้งใหญ่ ออกไปยังพื้นที่ข้างเคียงและประเทศต่างๆ เช่น มาเลเซีย สิงคโปร และไทย ผ่านทางเมืองท่า ซั่วเถา และเกาะฮองกง ตระกูลเซียวก็เช่นกัน ปรากฏอยู่ในประเทศมาเลเซีย สิงคโปร และไทย
จากประวัติที่มีบันทึก ในประเทศไทยอพยพมาในสมัยรัฐกาลที่ 6 (อ้างอิงประวัติตระกูลสีบุญเรือง, อ้างอิง http://www.sbr-family.com  สามารถค้นข้อมูลเพิ่มเติมได้ตามเวปไซด์นี้) สำหรับในประเทศไทย ลูกหลานได้แตกออกไปหลายนามสกุลมากมาย มีน้อยคนที่ยังคงใช้แซ่เซียว และมีมากคนที่ไม่รู้จักต้นสายสกุลของตน
ประเทศจีนในเอเชียนบีชเกมส์ 2010
จีน ได้เข้าร่วมการแข่งขันเอเชียนบีชเกมส์ 2010 ซึ่งจัดเป็นครั้งที่ 2 ในระหว่างวันที่ 8-16 ธันวาคม ค.ศ. 2010 พ.ศ.2553 ที่กรุงมัสกัต โอมาน
กระแตหางขนนก
กระแตหางขนนก (pen-tailed treeshrew; ) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับกระแต (Scandentia)
นับเป็นกระแตเพียงชนิดเดียวเท่านั้น ที่อยู่ในวงศ์ Ptilocercidae และสกุล Ptilocercus แบ่งออกเป็น 2 ชนิดย่อย (ดูในตาราง)
กระแตหางขนนก มีตัวยาวประมาณ 13-14 เซนติเมตร หางยาว 16-19 เซนติเมตร น้ำหนักประมาณ 40-62 กรัม หางมีสีได้หลากหลาย ตั้งแต่สีเทาจนถึงน้ำตาลอ่อน ท้องสีขาวหรือสีครีม ปลายหางตั้งแต่ระยะ 3 ใน 5 ของหางจนถึงปลายหาง ขนมีลักษณะคล้ายขนนกหรือพู่กัน ซึ่งเป็นเอกลักษณ์ของกระแตชนิดนี้ ทำให้แยกออกมาเป็นวงศ์และสกุลต่างหาก
กระจายพันธุ์อยู่ในคาบสมุทรมลายู จนถึงเกาะสุมาตรา, ทางเหนือของเกาะบอร์เนียว และเกาะข้างเคียง ในประเทศไทยพบทางป่าชายแดนภาคใต้ตอนล่าง พบในป่าดั้งเดิมและป่าชั้นสอง, สวนยาง หรือแม้แต่ในหมู่บ้านที่อยู่ชายป่า มักพบอยู่ในที่ที่มีต้นปาล์มชนิด จากเขา (Eugeissona tristis) ทำรังบนต้นไม้ รังอยู่สูงจากพื้น 12-20 เมตร ปูพื้นด้วยใบไม้แห้ง กิ่งไม้และเยื่อไม้ เส้นผ่านศูนย์กลางรังประมาณ 3 นิ้ว และยาวประมาณ 18 นิ้ว
ออกหากินในเวลากลางคืน เวลากลางวันจะค่อนข้างเฉื่อยชา หากถูกรบกวนในเวลากลางวัน มักจะหันหลังให้ อ้าปากกว้างและส่งเสียงดังข่มขู่ บางครั้งก็ถ่ายมูลหรือปัสสาวะใส่ด้วย แต่หากถูกรบกวนตอนกลางคืน จะวิ่งหนีไปอย่างรวดเร็ว กินอาหารได้หากหลายทั้งพืชและสัตว์เช่นเดียวกับกระแตส่วนใหญ่ เช่น กล้วย, องุ่น, จิ้งหรีด, ตั๊กแตน, มด, แมลงสาบ, จักจั่น, แมลงปีกแข็ง และสัตว์เลื้อยคลานขนาดเล็กจำพวกตุ๊กแก ทำรังอยู่ร่วมกันเป็นฝูงใหญ่ ฝูงหนึ่งมีรัง 2-7 รัง สามารถไต่กิ่งไม้ทางด้านใต้กิ่งได้ มีประสาทสัมผัสที่หางไวมาก เมื่อแสดงอาการก้าวร้าวจะแกว่งหางไปมาแบบลูกตุ้ม แต่ถ้าตื่นเต้นจะชูหางขึ้นชี้ด้านบน
มีระยะเวลาตั้งท้องนานประมาณ 45-55 วัน คาดว่าออกลูกครั้งละ 1-4 ตัว ลูกแรกเกิดหนักประมาณ 10 กรัม ตัวเมียมีเต้านม 4 เต้า
พ.ศ. 1662
พุทธศักราช 1662 ใกล้เคียงกับ
บุคคลที่เกิดในปี พ.ศ. 2497
ด้านล่างนี้เป็นบุคคลที่เกิดในปี พ.ศ. 2497
บุญรอด บิณฑสันต์
ศาสตราจารย์ บุญรอด บิณฑสันต์ อดีตรัฐมนตรีว่าการทบวงมหาวิทยาลัยของรัฐคนแรกของประเทศไทย อดีตรัฐมนตรีช่วยว่าการกระทรวงพัฒนาการแห่งชาติ อดีตเลขาธิการสำนักงานพลังงานแห่งชาติ และเป็นอดีตประธานมูลนิธินิสิตเก่าจุฬาลงกรณ์มหาวิทยาลัย
ประวัติ
จบการศึกษาชั้นมัธยมจากโรงเรียนเทพศิรินทร์ ระดับปริญญาตรี สาขาวิศวกรรมไฟฟ้า (เกียรตินิยมอันดับ 1) จากจุฬาลงกรณ์มหาวิทยาลัย ในปี พ.ศ. 2476 ระดับปริญญาโท สาขาไฟฟ้ากำลัง จากสถาบันเทคโนโลยีแมสซาชูเซตส์ ในปี พ.ศ. 2481 ต่อมาได้เข้าศึกษาต่อระดับปริญญาเอกที่มหาวิทยาลัยวิสคอนซิน แมดิสัน แต่เกิดสงครามโลก ครั้งที่ 2 ได้ไปเข้าร่วมกับกลุ่มเสรีไทยในประเทศจีน อินเดีย และศรีลังกา ทำให้ได้รับยศทหาร "ร้อยเอก" ในเวลาต่อมา และในปี พ.ศ. 2489 ได้กลับเข้าศึกษาในระดับปริญญาเอก ที่มหาวิทยาลัยฮาร์วาร์ด ในสาขาวิชาไฟฟ้าพลังน้ำ เป็นหนึ่งในผู้ก่อตั้ง The International Water Resources Association (IWRA)
บุญรอด บิณฑสันต์ ได้รับปริญญาวิศวกรรมศาสตรดุษฎีบัณฑิตกิตติมศักดิ์จากจุฬาลงกรณ์มหาวิทยาลัย เมื่อ พ.ศ. 2509 และดำรงตำแหน่งนายกสภามหาวิทยาลัยยาวนานถึง 20 ปี (พ.ศ. 2518-2538)
ถึงแก่อนิจกรรมเมื่อวันที่ 26 สิงหาคม พ.ศ. 2555 มีพิธีพระราชทานเพลิงศพเมื่อวันที่ 26 กุมภาพันธ์ พ.ศ. 2556 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
การทำงาน
บุญรอด บิณฑสันต์ เริ่มรับราชการเป็นอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย เมื่อวันที่ 17 พฤษภาคม พ.ศ. 2477 เป็นอาจารย์ที่มีอายุเพียง 18 ปี ต่อมาเมื่อได้มีการจัดตั้งสำนักงานพลังงานแห่งชาติขึ้นในปี พ.ศ. 2496 จึงได้ดำรงตำแหน่งเลขาธิการสำนักงานพลังงานแห่งชาติ จนกระทั่งได้รับโปรดเกล้าฯ แต่งตั้งเป็นปลัดกระทรวงพัฒนาการแห่งชาติ และได้เป็นสมาชิกวุฒิสภา ในปี พ.ศ. 2511
ต่อจากนั้นในปี พ.ศ. 2512 ได้รับแต่งตั้งเป็นรัฐมนตรีช่วยว่าการกระทรวงพัฒนาการแห่งชาติ และในปี พ.ศ. 2516 ดำรงตำแหน่งรัฐมนตรีว่าการทบวงมหาวิทยาลัยของรัฐเป็นคนแรกของไทย และตำแหน่งต่อมาคือ ผู้ว่าการการประปานครหลวง
ปลากระสูบ
ปลากระสูบ (Hampala barb, Jungle perch) เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า Hampala (/แฮม-พา-ลา/) ซึ่งเป็นภาษาท้องถิ่นในชวา
มีรูปร่างโดยรวม คือ มีส่วนหัวใหญ่ ปากกว้าง มุมปากยาวถึงขอบตา มีหนวดที่มุมปากบนหนึ่งคู่ มีฟันที่ลำคอสามแถว ครีบหลังมีก้านครีบแขนงแปดก้าน เกล็ดเป็นแบบขอบบางเรียบ บนลำตัวมีจุดหรือเส้นขีดสีดำเห็นได้ชัดเจน ซึ่งอาจแปรเปลี่ยนไปได้ตามช่วงวัย และแตกต่างกันไปตามแต่ละชนิด ขนาดโตเต็มที่อาจยาวได้ถึง 60-70 เซนติเมตร แต่ขนาดโดยเฉลี่ยประมาณ 20-30 เซนติเมตร
พบกระจายพันธุ์ในภูมิภาคเอเชียตะวันออกเฉียงใต้ ไปจนถึงหมู่เกาะฟิลิปปินส์ เป็นปลาที่กินปลาด้วยกันขนาดเล็กเป็นอาหาร นิยมอยู่เป็นฝูง ออกล่าเหยื่อพร้อม ๆ กัน จึงเป็นที่นิยมของนักตกปลา มีชื่อเรียกในภาษาไทยว่า "ปลากระสูบ" หรือ "ปลาสูบ" หรือ "ปลาสูด" ในบางท้องถิ่น
พ.ศ. 1664
พุทธศักราช 1664 ใกล้เคียงกับ
นอร์มัน ไวต์ไซด์
นอร์มัน ไวต์ไซด์ (เกิด 7 พฤษภาคม 1965) เป็นอดีตนักฟุตบอลทีมชาติไอร์แลนด์เหนือที่เล่นในตำแหน่ง กองกลาง และ กองหน้า
ประวัติ
นอร์มันเกิดเมื่อวันที่ 7 พฤษภาคม ค.ศ. 1965 ที่ เบลฟาสต์ ไอร์แลนด์เหนือเขาชอบเล่นฟุตบอลตั้งแต่เด็กจึงทำให้ฟอร์มไปเข้าตาแมวมองของ อิปสวิชทาวน์ คือ เบน ร็อดเจอร์ส แต่พ่อแม่ของนอร์แมนคือนอร์มันซีเนียร์และเอลีนกลับเป็นแฟนบอลของปีศาจแดงทั้งคู่จึงสนับสนุนให้ลูกชายเข้าทีมเยาวชนของปีศาจแดงซึ่งผู้ที่พาไปคือแมวมองของปีศาจแดงที่ชื่อ จิม บิชอป
แมนเชสเตอร์ยูไนเต็ด
นอร์มันได้เข้าร่วมทีมเยาวชนของปีศาจแดงเมื่อปี ค.ศ. 1978 ด้วยวัยเพียง 13 ปีจนถึงปี ค.ศ. 1982 อายุได้ 17 ปีก็โชว์ฟอร์มเข้าตา รอน แอตกินสัน กุนซือของทีมในขณะนั้นจนถูกจับเซ็นสัญญาเป็นนักเตะอาชีพในเวลาต่อมา
หลังจากอยู่กับปีศาจแดงนานถึง 7 ปีนอร์มันจึงถูก อเล็กซ์ เฟอร์กูสัน กุนซือคนต่อมาขายไปให้ เอฟเวอร์ตัน ในปี ค.ศ. 1989 ด้วยค่าตัว 650,000 ปอนด์ เนื่องจากพฤติกรรมนอกสนามที่ไม่เหมาะสมของนอร์มันเช่น ดื่มเหล้า,ปาร์ตี้ เป็นต้น
เอฟเวอร์ตัน
หลังจากย้ายมาร่วมทีมทอฟฟี่สีน้ำเงินนอร์มันก็ประสบปัญหาอาการบาดเจ็บที่เข่าจึงทำให้เขาต้องประกาศเกษียณในปี ค.ศ. 1991 ขณะอายุเพียง 26 ปี
ประธานรัฐสภาไทย
ประธานรัฐสภาไทย เป็นตำแหน่งผู้นำสูงสุดของฝ่ายนิติบัญญัติของไทย มีอำนาจหน้าที่ตามรัฐธรรมนูญหรือกฎหมายอื่นที่ได้กำหนดไว้ เป็นผู้ดำเนินกิจการของรัฐสภาในกรณีประชุมร่วมกันให้เป็นไปตามข้อบังคับการประชุมรัฐสภา และยังเป็นผู้บังคับบัญชาข้าราชการฝ่ายรัฐสภา
ผู้ที่ดำรงตำแหน่งประธานรัฐสภานั้นจะเป็นไปตามที่รัฐธรรมนูญกำหนด ซึ่งรัฐธรรมนูญฉบับปัจจุบันคือรัฐธรรมนูญแห่งราชอาณาจักรไทย พุทธศักราช 2560 กำหนดให้รัฐสภาไทยประกอบด้วยวุฒิสภาและสภาผู้แทนราษฎรโดยมีประธานสภาผู้แทนราษฎรเป็นประธานรัฐสภา และประธานวุฒิสภาเป็นรองประธานรัฐสภาโดยตำแหน่ง
ปัจจุบันวันมูหะมัดนอร์ มะทา ดำรงตำแหน่งประธานรัฐสภา เนื่องจากได้รับเลือกเป็นประธานสภาผู้แทนราษฎร เมื่อวันที่ 4 กรกฎาคม พ.ศ. 2566 โดยมาตรา 80 วรรคหนึ่ง แห่งรัฐธรรมนูญแห่งราชอาณาจักรไทย พ.ศ. 2560 กำหนดให้ประธานสภาผู้แทนราษฎรเป็นประธานรัฐสภา และได้รับการโปรดเกล้าฯ แต่งตั้งเมื่อวันที่ 5 กรกฎาคม พ.ศ. 2566
ประวัติ
ตำแหน่งประธานรัฐสภานั้นเกิดขึ้นครั้งแรกภายหลังการเปลี่ยนแปลงการปกครอง พ.ศ. 2475 พร้อมกับตำแหน่งนายกรัฐมนตรี แต่รัฐธรรมนูญ 2 ฉบับแรกคือ พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 และรัฐธรรมนูญแห่งราชอาณาจักรไทย พุทธศักราช 2475 ได้กำหนดให้รัฐสภามีแค่สภาผู้แทนราษฎรเพียงสภาเดียว จึงถือว่าประธานสภาผู้แทนราษฎรเป็นประธานรัฐสภา
ต่อมาได้มีการประกาศใช้รัฐธรรมนูญแห่งราชอาณาจักรไทย พุทธศักราช 2489 ได้กำหนดให้รัฐสภาประกอบไปด้วยพฤฒิสภา (วุฒิสภา) และสภาผู้แทนราษฎร ซึ่งในมาตรา 63 กำหนดไว้ว่า ให้ประธานพฤฒสภาเป็นประธานของที่ประชุมร่วมกันของรัฐสภา และให้ประธานสภาผู้แทนเป็นรองประธาน ซึ่งรัฐธรรมนูญอีก 2 ฉบับต่อมาคือ รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2490 และรัฐธรรมนูญแห่งราชอาณาจักรไทย พุทธศักราช 2492 ก็ได้กำหนดให้ประธานวุฒิสภาเป็นประธานรัฐสภาเช่นกัน
วันที่ 16 กันยายน พ.ศ. 2500 จอมพลสฤษดิ์ ธนะรัชต์ได้ทำการยึดอำนาจจากรัฐบาลจอมพล ป. พิบูลสงครามแล้วนั้น และยังคงให้มีการใช้รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495 ต่อไป แต่ต่อมาจอมพลสฤษดิ์ ธนะรัชต์ได้ทำการรัฐประหารอีกครั้งและได้มีการประกาศใช้ธรรมนูญการปกครองราชอาณาจักร พุทธศักราช 2502แทน ซึ่งกำหนดให้ประธานสภาร่างรัฐธรรมนูญเป็นประธานรัฐสภา
ในวันที่ 20 มิถุนายน พ.ศ. 2511 ได้มีการประกาศใช้รัฐธรรมนูญแห่งราชอาณาจักรไทย พุทธศักราช 2511 ซึ่งได้กำหนดให้ประธานวุฒิสภาเป็นประธานรัฐสภา ต่อมาวันที่ 17 พฤศจิกายน พ.ศ. 2514 จอมพลถนอม กิตติขจรได้ทำการรัฐประหารตนเอง ยกเลิกรัฐธรรมนูญ และประกาศใช้ธรรมนูญการปกครองราชอาณาจักร พุทธศักราช 2515 ได้กำหนดให้ประธานสภานิติบัญญัติแห่งชาติเป็นประธานรัฐสภา หลังจากเหตุการณ์ 14 ตุลาคม พ.ศ. 2516 ซึ่งทำให้จอมพลถนอม กิตติขจรหมดอำนาจลง และมีการประกาศใช้รัฐธรรมนูญแห่งราชอาณาจักรไทย พุทธศักราช 2517 ได้กำหนดไว้ว่า ประธานสภาผู้แทนราษฎรเป็นประธานรัฐสภา ซึ่งถือว่าเป็นรัฐธรรมนูญฉบับแรกที่ฝ่ายนิติบัญญัติที่ประกอบด้วยวุฒิสภาและสภาผู้แทนราษฎรให้ประธานสภาผู้แทนราษฎรเป็นประธานรัฐสภา
คณะรักษาความสงบเรียบร้อยแห่งชาติได้ทำการรัฐประหาร ยกเลิกรัฐธรรมนูญ และประกาศใช้ธรรมนูญการปกครองราชอาณาจักร พุทธศักราช 2534 ซึ่งกำหนดให้ประธานสภานิติบัญญัติแห่งชาติเป็นประธานรัฐสภา ต่อมาได้มีการประกาศใช้รัฐธรรมนูญแห่งราชอาณาจักรไทย พุทธศักราช 2534 กำหนดให้ประธานวุฒิสภาเป็นประธานรัฐสภา ภายหลังจากเกิดเหตุการณ์พฤษภาทมิฬ ได้มีการแก้ไขรัฐธรรมนูญโดยแก้ให้ประธานสภาผู้แทนราษฎรเป็นประธานรัฐสภา ซึ่งรัฐธรรมนูญฉบับถาวรต่อมาคือรัฐธรรมนูญแห่งราชอาณาจักรไทย พุทธศักราช 2540 รัฐธรรมนูญแห่งราชอาณาจักรไทย พุทธศักราช 2550 และรัฐธรรมนูญแห่งราชอาณาจักรไทย พุทธศักราช 2560 ก็ได้กำหนดให้ประธานสภาผู้แทนราษฎรเป็นประธานรัฐสภาเช่นกัน
ในช่วงก่อนการประกาศใช้รัฐธรรมนูญแห่งราชอาณาจักรไทย พุทธศักราช 2550 และรัฐธรรมนูญแห่งราชอาณาจักรไทย พุทธศักราช 2560 ได้เกิดการรัฐประหารขึ้น 2 ครั้งและมีการประกาศใช้รัฐธรรมนูญชั่วคราวซึ่งรัฐธรรมนูญทั้ง 2 ฉบับนั้นได้บัญญัติไว้ว่า ให้สภานิติบัญญัติแห่งชาติทำหน้าที่สภาผู้แทนราษฎร วุฒิสภา และรัฐสภา จึงทำให้ประธานสภานิติบัญญัติเป็นประธานรัฐสภา
อำนาจหน้าที่ของประธานรัฐสภาไทย
ตามข้อบังคับการประชุมของรัฐสภา พ.ศ. 2563 ข้อที่ 5 ประธานรัฐสภามีหน้าที่และอำนาจ ดังต่อไปนี้
อนาชีด
อนาชีด (Anasyid) หรือ อานาซีด, อานาซิด, นาชีด หรือ อัลนาชีด (اشيد') (Arabic: เอกพจน์ نشيد, พหูพจน์ أناشيد  เป็นการขับร้องบทเพลงที่เกี่ยวกับการศรัทธา การทำความดี เช่น การเป็นมุสลิมที่ดี การเป็นลูกที่ดีของบิดามารดา การเป็นสมาชิกที่ดีของสังคม  ส่งเสริมการให้ความรักต่อกัน แต่ไม่ใช้ความรักในเชิงการชู้สาว จะพบว่า บทเพลงอนาชีดคือบทเพลงส่งเสริมให้ทุกคนทำความดีต่อทุกสิ่งที่พระผู้เป็นได้ สรรค์สร้างขึ้น ในจักรวาลนี้ อีกทั้งยังเป็นการอนุรักษ์ประเพณีวัฒนธรรม ของท้องถิ่น ให้คงอยู่สืบไป   บทเพลงอนาชีด เป็นบทเพลงที่มุสลิมทั่วโลกใช้ในการขับร้อง ซึ่งเป็นที่อนุมัติตามบทบัญญัติของศาสนาอิสลาม
กิจกรรมต่างๆที่เกี่ยวกับอนาชีด
จิรภพ ภูริเดช
พลตำรวจโท จิรภพ ภูริเดช (เกิด 2 ธันวาคม 2518) เป็นนายตำรวจชาวไทย ผู้บัญชาการตำรวจสอบสวนกลาง อดีตรองผู้บัญชาการตำรวจสอบสวนกลาง อดีตผู้บังคับการกองปราบปราม
ประวัติ
พลตำรวจโทจิรภพ มีชื่อเล่นว่า ก้อง เกิดเมื่อวันที่ 2 ธันวาคม พ.ศ. 2518 เป็นน้องชายของ พลเอก จักรภพ ภูริเดช รองผู้บัญชาการ หน่วยบัญชาการถวายความปลอดภัยรักษาพระองค์ ผู้บัญชาการทหารมหาดเล็กราชวัลลภรักษาพระองค์ นอกจากนี้ พลตำรวจโทจิรภพ ขณะมียศเป็น พลตำรวจตรี และเป็น ผู้บังคับการกองปราบปราม ยังเป็นผู้ก่อตั้งหน่วยปฏิบัติการพิเศษหน่วยใหม่นามว่า หนุมานกองปราบ
การศึกษา
จบการศึกษาจาก โรงเรียนเตรียมทหาร รุ่น 34 และ โรงเรียนนายร้อยตำรวจ รุ่นที่ 50 ระดับปริญญาโทจาก คณะการบริหารข้อมูลสารสนเทศ มหาวิทยาลัยเซ็นทรัลมิชิแกน ระดับปริญญาเอก วิทยาศาสตรดุษฎีบัณฑิต สาขาธุรกิจเทคโนโลยีและการจัดการนวัตกรรม จาก จุฬาลงกรณ์มหาวิทยาลัย หลักสูตร เอฟบีไอ รุ่นที่ 271 จากสหรัฐอเมริกา
เฌอรี่
เฌอรี่ ( (ฉีร่วยชี่เชอ หรือ ฉีรุ่ยชี่เชอ); Chery Automobile Co., Ltd. [ˈʃɛɹiː]) เป็นบริษัทผลิตรถยนต์จากประเทศจีน ซึ่งถือหุ้นใหญ่โดยรัฐบาลท้องถิ่นของเมืองอู๋หู มณฑลอานฮุย
เฌอรี่ เป็นผู้ผลิตรถยนต์อันดับต้น ๆ ของจีน เฌอรี่จำหน่ายรถยนต์ได้ 307,232 คันทั่วโลก ในปี พ.ศ. 2549 และ 427,882 คันทั่วโลก ในปี พ.ศ. 2550
ได้รับการขนานนามว่าเป็น “ยานยนต์แห่งเทคโนโลยี” ตั้งแต่รากฐานของการยืนหยัดในการเรียนรู้เทคโนโลยีหลัก บริษัทได้จัดตั้งศูนย์วิจัยและพัฒนา 6 แห่งในโลก และมีทีมวิจัยและพัฒนาที่ประกอบด้วยสมาชิกชั้นแนวหน้ากว่า 5,000 คน ทำให้มีความได้เปรียบในด้านเทคโนโลยีเชื้อเพลิงแบบดั้งเดิม พลังงานใหม่ การผลิตอัจฉริยะ และสาขาอื่นๆ หลังจากการสำรวจมากกว่า 20 ปีในด้านของรถยนต์พลังงานใหม่ Chery ได้สร้างความเป็นผู้นำด้วยแพลตฟอร์มการประกอบรถยนต์ 4 แพลตฟอร์ม ระบบย่อยทั่วไป 5 ระบบ และเทคโนโลยีหลัก 7 รายการ รุ่น EQ1 ได้กลายเป็นผู้นำของรถยนต์ไฟฟ้าแบตเตอรี่ขนาดเล็กในจีน สำหรับการขยายตลาดทั่วโลก Chery เป็นบริษัทรถยนต์สัญชาติจีนรายแรกที่ส่งออกยานยนต์ ชิ้นส่วนเครื่องยนต์ เทคโนโลยีการผลิตยานยนต์และอุปกรณ์ทั่วโลก ถึงตอนนี้ Chery ได้ส่งออกรถยนต์ไปยังกว่า 80 ประเทศและภูมิภาค และได้ตั้งโรงงานในต่างประเทศ 10 แห่ง รวมถึงตัวแทนจำหน่ายและร้านบริการในต่างประเทศมากกว่า 1,500 แห่ง ด้วยจำนวนผู้ใช้เกือบ 10 ล้านคนทั่วโลก รวมถึงผู้ใช้ 2.1 ล้านคนนอกประเทศจีน Chery ครองอันดับหนึ่งในจำนวนรถยนต์นั่งที่ส่งออกจากประเทศจีนเป็นเวลา 19 ปีติดต่อกัน
1.1 ปี 1997 ถึงปี 2010
Chery ก่อตั้งขึ้นในปี 2540 ในฐานะรัฐวิสาหกิจโดยกลุ่มเจ้าหน้าที่จากมณฑลอันฮุย และเริ่มผลิตรถยนต์ในปี 2542 โดยใช้แชสซีที่ได้รับลิขสิทธิ์จาก SEAT Toledo ของ Volkswagen เรียกว่า Fengyun รถคันแรกของ Chery ขายได้เกือบ 30,000 คัน
The Wall Street Journal ได้อธิบายถึงวัฒนธรรมองค์กรของ Chery ว่า "เป็นลูกผสมแปลกๆ ของรัฐวิสาหกิจคอมมิวนิสต์กับธุรกิจสตาร์ทอัพของผู้ประกอบการ" และการยอมรับความเสี่ยงของผู้ประกอบการก็ปรากฏชัดในประวัติศาสตร์ยุคแรกเริ่ม การผลิตครั้งแรกนั้นผิดกฎหมายทางเทคนิค เนื่องจากบริษัทเพิ่งได้รับใบอนุญาตการผลิตรถยนต์นั่งส่วนบุคคลในปี 2546 ดังนั้น แม้ว่าผลิตภัณฑ์ตัวแรกจะออกจากสายการผลิตในเดือนธันวาคม 2542 แต่ก็ไม่สามารถขายได้อย่างถูกกฎหมายจนกระทั่งปี 2544 ในปีนั้น Chery แก้ปัญหาด้วยการล็อบบี้ใบอนุญาตจาก SAIC Motor ซึ่งดำเนินการจนถึงปี 2546 ทั้งนี้สัดส่วนการถือหุ้น 20% ใน Chery ที่ SAIC เคยถืออยู่อาจเป็นการชดเชยที่ Chery ขอเรื่องใบอนุญาตในช่วงต้นนี้ แต่ในไม่ช้าความเป็นเจ้าของก็ถูกขายไปเนื่องจากความตึงเครียดที่เพิ่มขึ้นระหว่าง Chery และ General Motors ซึ่งเป็นหุ้นส่วนของ SAIC รายอื่น จีเอ็มไม่ใช่หุ้นส่วนต่างชาติรายเดียวของ SAIC ที่ไม่พอใจ Chery; Volkswagen อ้างว่า Chery ใช้เครื่องมือจากโรงงาน VW เก่าเพื่อผลิตโมเดลที่คล้ายกับ Jetta ประมาณปี 2003[10]
ในช่วงปลายทศวรรษ 2000 Chery เริ่มแสวงหาความร่วมมืออย่างจริงจังกับผู้ผลิตรถยนต์ต่างชาติ ซึ่งเป็นจุดเด่นของผู้ผลิตรถยนต์รายใหญ่ของจีน การพยายายามผูกสัมพันธ์กับทั้งไครสเลอร์ (Chrysler) และเฟียต (Fiat) นั้นล้มเหลว แต่เมื่อถึงปี พ.ศ. 2550 ไครสเลอร์วางแผนร่วมมือกับ Chery ซึ่งจะได้เห็น Chery A1 จำหน่ายเป็นรถยนต์ยี่ห้อ Dodge ในสหรัฐอเมริกาและต่างประเทศ[11] แผนดังกล่าวจะเพิ่มคอกรถขนาดเล็กของไครสเลอร์อย่างรวดเร็ว และทั้งสองบริษัทได้เข้าร่วมในพิธีลงนามในปลายปี 2550[12] ในช่วงต้นปี พ.ศ. 2551 มีการบรรลุข้อตกลงที่คล้ายคลึงกันระหว่างไครสเลอร์และนิสสัน อย่างไรก็ตาม ความร่วมมือระหว่างไครสเลอร์-เชอรีก็ถูกยกเลิกไป[13] ในช่วงเวลาของการปรับโครงสร้างองค์กรไครสเลอร์บทที่ 11 ในปี 2552 ไครสเลอร์ได้หารือเกี่ยวกับความเป็นไปได้ของการขายสินทรัพย์กับ Chery[14]
ฟีแลมีญง
ฟีแลมีญง (filet mignon; ) คือเนื้อส่วนที่ได้จาก "ตอนกลาง" และ "ตอนปลาย" ของสันในวัว หรือจากกล้ามเนื้อโซอัสเมเจอร์ (psoas major) ของซากสัตว์ซากหนึ่ง ๆ ศัพท์ ฟีแลมีญง ในภาษาฝรั่งเศสอาจหมายถึงเนื้อสันในของสัตว์หลายชนิด แต่จะหมายถึงเนื้อสันในหมูเป็นหลัก
เฌอรี่
1.1 ปี 1997 ถึงปี 2010
Chery V5 ผลิตตั้งแต่ปี 2008
ฟีแลมีญง
เนื้อสันในของสัตว์ทอดตัวอยู่บริเวณสองข้างของลำกระดูกสันหลังและมักถูกแล่ออกเป็นชิ้นยาวสองชิ้นเพื่อจำหน่ายเช่นนั้น แต่ฟีแลมีญงที่ได้จากส่วนปลายของเนื้อสันในมักได้รับการตัดแต่งเป็นชิ้นกลมหนา โดยปกติฟีแลมีญงเป็นส่วนที่นุ่มที่สุดและมีไขมันแทรกอยู่น้อยที่สุด และมักมีรสชาติอ่อนกว่าเนื้อส่วนอื่น ๆ ในการปรุงจึงนิยมเพิ่มรสชาติด้วยการราดซอสหรือเพิ่มไขมันด้วยการพันเบคอน
เนื่องจากฟีแลมีญงเป็นส่วนที่ผู้ชำแหละเนื้อแล่ออกมาได้ปริมาณน้อยมากเมื่อเทียบกับขนาดของสัตว์แต่ละตัว โดยทั่วไปจึงเป็นส่วนที่มีราคาสูง
เฌอรี่
1.1 ปี 1997 ถึงปี 2010
ในเดือนตุลาคม พ.ศ. 2552 Chery ได้ประกาศแผนการสร้างโรงงานประกอบในตุรกีโดยความร่วมมือกับบริษัทผู้ผลิตรถยนต์สัญชาติตุรกี Mermerler Otomotiv ด้วยมูลค่า 500 ล้านดอลลาร์[18][19] โรงงานมีแผนจะมีกำลังการผลิตเริ่มต้นที่ 20,000 หน่วยต่อปี และเพิ่มเป็น 100,000 หน่วยภายในปี 2560[19] ในปี พ.ศ. 2555 โรงงานแห่งนี้ยังไม่ได้เริ่มการผลิต[20] เมื่อเริ่มการผลิต ฐานการผลิตนี้จะเพิ่มโรงงานร่วมทุนจำนวนหนึ่งที่ Chery มีอยู่ เช่น อาร์เจนตินา[21] และอิหร่าน[22] สิ่งเหล่านี้ตรงกันข้ามกับโรงงานหลายแห่งนอกประเทศจีนที่ประกอบรถยนต์ Chery แต่ Chery ไม่มีส่วนได้ส่วนเสียในความเป็นเจ้าของ
ในปี 2009 Chery ผลิตได้ 508,500 คัน[23] และขณะนี้มีกำลังการผลิตปีละประมาณ 650,000 คัน[24] ยอดขายมากกว่า 400,000 คันในปี 2552 เป็นรถซีดาน[25] ตัวเลขกำลังการผลิตอาจพิจารณาจากเครื่องยนต์และยานพาหนะแยกกัน
1.2 ปี 2010 ถึงปัจจุบัน
Chery กลายเป็นผู้ผลิตรถยนต์จีนที่มีประสิทธิผลมากที่สุดอันดับ 7 ในปี 2010 โดยขายรถยนต์ได้เกือบ 700,000 คัน[26] ยอดขายลดลงในปี 2554 และ 2555; ในปีนี้ บริษัทผลิตได้มากกว่า 640,000 และเกือบ 590,000 หน่วย ตามลำดับ และขยับจากอันดับเจ็ดเป็นสิบ[27] การลดลงนี้อาจเป็นเพราะส่วนผสมในการผลิตของ Chery แตกต่างอย่างมากจากผู้ผลิตรถยนต์รายใหญ่รายอื่นของจีน บริษัทผลิตรถยนต์เพื่อการพาณิชย์ แต่รถ SUV มีเพียง 14% ของสายผลิตภัณฑ์
มีการทำข้อตกลงกับทาทา มอเตอร์ส ในเดือนมีนาคม พ.ศ. 2555 เพื่อผลิตรถจากัวร์ แลนด์โรเวอร์ ในประเทศจีน ในปี พ.ศ. 2556 ผู้บริหารของทาทาระบุว่าข้อตกลงนี้ "ยังอยู่ในระหว่างดำเนินการ"[28] และบางส่วนคาดว่าฐานการผลิตที่วางแผนไว้จะเริ่มผลิตได้ในปี พ.ศ. 2557[29] ในเดือนมิถุนายน พ.ศ. 2555 มีการประกาศแผนสร้างฐานการผลิตในมาเลเซีย และในเดือนกรกฎาคม พ.ศ. 2555 โครงการนี้กำลังดำเนินการโดยไม่มีพันธมิตรในท้องถิ่น[30] โรงงานตามแผนจะมีกำลังการผลิต 10,000 หน่วยต่อปี[30]
หลังจากแนะนำแบรนด์ย่อย Karry, Rely และ Riich ในปี 2009 นโยบายการผลิตที่แผ่กิ่งก้านสาขาและกลุ่มผลิตภัณฑ์ก็กลายเป็นปัญหาสำหรับ Chery[31] ด้วยผลงานรุ่นใหม่กว่า 100 รุ่น Chery ตัดสินใจในฤดูใบไม้ร่วงปี 2555 ที่จะยกเลิกแบรนด์ Rely และ Riich และจำกัดความสนใจให้แคบลง[31] ในปี พ.ศ. 2555 โมเดลใหม่ 30 รุ่นได้รับการวางแผนให้ลดลงอย่างมากจากรุ่นก่อนหน้าในอนาคต[31] ในปี 2561 Chery ขายหุ้น 50% ในบราซิลให้กับกลุ่ม CAOA
ในปี 2020 มีแผนสำหรับผู้ผลิตรถยนต์สัญชาติจีน Chery ที่จะซื้อหุ้นของ Tata Motors เพื่อให้ Chery เข้าสู่ตลาดอินเดีย และเพื่อให้ Tata Motors ได้รับเทคโนโลยีสำหรับรถยนต์เช่น Tata Blackbird ที่นำเสนอ[32] อย่างไรก็ตาม เนื่องจากโควิด-19 และความตึงเครียดทางการเมืองอย่างต่อเนื่องบริเวณชายแดนจีน/อินเดีย จึงไม่น่าเป็นไปได้อย่างยิ่งที่แผนการเหล่านี้จะดำเนินต่อไปในเร็วๆ นี้[33] ในปี 2022 Chery เข้าสู่ตลาดเม็กซิกันภายใต้แบรนด์ Chirey[34][35] ตลาดอื่นๆ ที่เข้ามาในปี 2565 ได้แก่ ออสเตรเลีย[36] มาเลเซีย[37] และอินโดนีเซีย[38]
2.1 จีนแผ่นดินใหญ่
ฐานการผลิตหลักของ Chery ในแผ่นดินจีนอยู่ที่มณฑลอานฮุย[11][39][40] ในปี พ.ศ. 2550 บริษัทมีฐานการผลิตรถยนต์สองแห่ง โรงงานผลิตเครื่องยนต์สองแห่ง และโรงงานผลิตเกียร์หนึ่งแห่ง[39] ฐานการผลิตรถยนต์อีกแห่งตั้งอยู่ในเมืองต้าเหลียน มณฑลเหลียวหนิง เปิดดำเนินการในปี 2555[40][41] Chery ลงทุนประมาณ 7% ของยอดขายทั้งหมดในการวิจัยและพัฒนา[42] และในปี 2554 มีสิทธิบัตรมากกว่า 4,000 ฉบับ[43] มีศูนย์วิจัยและพัฒนาใน Wuhu มณฑล Anhui[44] และ Changshu มณฑล Jiangsu[45]
2.2 ประเทศอื่นๆ
โรงงานหลายแห่งในประเทศกำลังพัฒนาผลิตรถยนต์ Chery จากชุดอุปกรณ์น็อคดาวน์ที่สมบูรณ์หรือกึ่งสมบูรณ์ ยกเว้นความร่วมมือในอาร์เจนตินา[21] และโรงงานในอิหร่าน[22] สิ่งเหล่านี้ไม่ใช่ของ Chery เมื่อต้นปี 2555 มีโรงงาน 13 แห่งที่ผลิตรถยนต์ Chery และอีก 3 แห่งอยู่ในระหว่างการพัฒนา[46]
3. สินค้าปัจจุบัน รถยนต์ Chery
Chery ผลิตรถยนต์ รถมินิแวน และรถ SUV ชิ้นส่วนที่ใช้ในการผลิตอาจออกแบบจากต่างประเทศและบางส่วนอาจนำเข้ามา Chery มีข้อตกลงร่วมมือกับบริษัทส่วนประกอบต่างประเทศหลายแห่ง รวมถึง American ArvinMeritor,[77] American Autoliv,[78] American Delphi Automotive,[78] บริษัท Futuris ของออสเตรเลีย,[78] German Robert Bosch GmbH,[77] American PPG Industries ,[77] German Siemens VDO,[77] French Valeo,[77] และ American Visteon[79] บางคนช่วย Chery สร้างห่วงโซ่อุปทานในท้องถิ่น[77]
QQ (คิวคิว)
● Chery QQ3 (เฌอรี่ คิวคิว) — Supermini (2547-ปัจจุบัน)
● Chery QQ Ice Cream — Electric supermini (2021-ปัจจุบัน)
Tiggo (ทิกโก้)
● Chery Tiggo 3 (Chery Tiggo) — Compact CUV[80] (2005-ปัจจุบัน)
● Chery Tiggo 7 — Compact CUV (2016-ปัจจุบัน)
● Chery Tiggo 3x — Subcompact CUV (2016-ปัจจุบัน)
● Chery Tiggo 8 — Mid-size CUV (2018-ปัจจุบัน)
● Chery Tiggo 9 — Mid-size SUV (2023-ปัจจุบัน)
Arrizo (อาร์ริโซ)
● Chery Arrizo 5 Plus/Arrizo GX — Compact sedan (2018-ปัจจุบัน)
Omoda (โอโมด้า)
Chery Omoda 5 — Compact CUV (2022-ปัจจุบัน)
eQ (อีคิว)
● Chery eQ1 (Little Ant) — Electric supermini (2017-ปัจจุบัน)
● Chery eQ2 — Electric subcompact sedan (2018-ปัจจุบัน)
● Chery eQ5 (Big Ant) — Electric compact CUV (2021–ปัจจุบัน)
Starway (สตาร์เวย์)
● Chery Starway E03 — Electric Mid-size sedan (2023–ปัจจุบัน)
3.2 Exeed (เอ็กซีด)
Exeed เป็นแบรนด์ระดับพรีเมียมสำหรับรถครอสโอเวอร์และเอสยูวี
● Exeed TX
● Exeed TXL (Lingyun)
● Exeed LX (Zhuifeng)
● Exeed VX (Lanyue)
3.3 Jetour (เจทัวร์)
Jetour เป็นแบรนด์ระดับพรีเมียมสำหรับรถครอสโอเวอร์และรถเอสยูวี
● Jetour Dasheng
● Jetour X70
● Jetour X70S
● Jetour X70 Coupe
● Jetour X70 Plus
● Jetour X90
● Jetour X95
4.1 ทีมวิจัยและพัฒนาระดับนานาชาติ "ดรีมทีม"
Chery มีทีม R&D ซึ่งประกอบด้วยบุคลากร 5,500 คน พร้อมด้วยสมาชิกในทีมหลักจากกว่าสิบประเทศ พวกเขาได้ให้บริการแก่บริษัทรถยนต์หลายแห่ง เช่น Jaguar Landrover, GM, Ford และ HYUNDAI เป็นทีมระดับนานาชาติที่มี SUV แนวคิดใหม่ - TX ได้รับรางวัล Best Concept Car Award จากงาน Geneva Motor Show ทำให้เป็นแบรนด์จีนแบรนด์แรกที่ได้รับรางวัล เป็นทีมที่สืบทอดคุณภาพระดับสูงระดับเจนีวา ปฏิบัติตามแนวคิดของการพัฒนาไปข้างหน้าอย่างเคร่งครัด เพื่อนำเสนอโมเดลแนวคิดใหม่ประจำปี 2014 แก่ลูกค้า - Concept-α และ Concept-β
4.2 ACTECO
ACTECO เป็นระบบส่งกำลังอัจฉริยะที่พัฒนาโดย Chery ประกอบด้วยเทคโนโลยีระบบส่งกำลังระดับโลก เช่น TGDI, CVT, 6AT, DCT เป็นต้น ซึ่งสามารถให้กำลังที่เกินความคาดหมายของผู้ขับขี่ ลดการสูญเสียพลังงานจลน์ได้อย่างมีประสิทธิภาพ และเพิ่มประสิทธิภาพการใช้เชื้อเพลิงอย่างมากผ่านการส่งกำลังที่ละเอียดอ่อนและมีประสิทธิภาพ บรรลุจุดเหมาะสมที่สุดของความสมดุลระหว่างพลังงานและการใช้พลังงาน
รถยนต์ทั้งคันที่มีผลิตภัณฑ์เครื่องยนต์ Chery ถูกส่งออกไปยังกว่า 80 ประเทศและภูมิภาค และผลิตภัณฑ์เครื่องยนต์เพียงอย่างเดียวยังส่งออกไปยังหลายประเทศ เช่น สหรัฐอเมริกา ญี่ปุ่น รัสเซีย และเยอรมนี รวมถึงบริษัทชั้นนำ 500 อันดับแรกของโลกหลายแห่ง
Chery มี 5 ธุรกิจหลัก ได้แก่ ผลิตภัณฑ์รถยนต์ Chery, การแบ่งปันแพลตฟอร์มเทคโนโลยีเครื่องยนต์กับแบรนด์ร่วมทุน, การส่งออกไปยังบริษัทเครื่องจักรวิศวกรรมชั้นนำของโลก 500 แห่งในสหรัฐอเมริกา, การส่งออกไปยัง KHI ของญี่ปุ่น, การจัดหาเครื่องยนต์อากาศยานสำหรับ Diamond Aircraft Co. Ltd. ในออสเตรีย
4.3 Q-Power
Q-Power แพลตฟอร์มพลังงานระดับโลกของ Chery เปิดตัวอย่างเป็นทางการในบราซิล ความกระตือรือร้นและศรัทธาของ Chery ในการก้าวไปข้างหน้าสู่การปฏิวัติทางเทคโนโลยีครั้งหน้าและยุคของการใช้พลังงานไฟฟ้าและความชาญฉลาดนั้นแสดงให้เห็นโดย Q-Power ซึ่งเป็นโซลูชันด้านพลังงานที่มีประสิทธิภาพสูงสุดในขณะนั้น ในขณะเดียวกัน เพื่อช่วยให้บรรลุความเป็นกลางทางคาร์บอน โดยรถยนต์รุ่น OMODA 5 เป็นรุ่นที่ขับเคลื่อนโดย Q-Power
แพลตฟอร์มพลังงานระดับโลกของ Q-Power คือบทสรุปของเทคโนโลยีพลังงาน 25 ปีของ Chery ซึ่งครอบคลุมทุกสาขาวิชาของโซลูชันพลังงานระดับมืออาชีพสำหรับรูปแบบพลังงานกระแสหลักในอนาคต เช่น เชื้อเพลิง ไฮบริด ไฟฟ้าบริสุทธิ์ และพลังงานไฮโดรเจน ซึ่งสามารถตอบสนองทุกความต้องการในการเดินทาง ของลูกค้า
ด้วยการสนับสนุนของแพลตฟอร์มพลังงาน Q-Power Chery ตั้งใจที่จะผลิตผลิตภัณฑ์ที่หลากหลายในปี 2565 ด้วยเทคโนโลยีที่ชาญฉลาดยิ่งขึ้น การออกแบบที่ดีขึ้น และการปกป้องสิ่งแวดล้อมที่เป็นมิตรต่อสิ่งแวดล้อมมากขึ้น สินค้าด้านพลังงานใหม่ 6 รายการ ซึ่งรวมถึงเทคโนโลยีปลั๊กอินไฮบริดและเทคโนโลยีไฮบริด 48V จะนำเสนอสู่ตลาดบราซิล Chery รุ่น OMODA พลังงานใหม่ของ Chery ซึ่งติดตั้งเทคโนโลยีพลังงาน Q-Power จะเป็นรุ่นแรกที่นำเสนอในฝรั่งเศสและตลาดยุโรป ซึ่งกฎหมายอนุรักษ์พลังงานและการคุ้มครองสิ่งแวดล้อมมีความเข้มงวดมากขึ้นและมาตรฐานที่กำหนดมีความเข้มงวดมากขึ้น
Chery มุ่งมั่นที่จะบรรลุความสมดุลที่สมบูรณ์แบบของพลังงาน การอนุรักษ์พลังงาน และการรักษาสิ่งแวดล้อมผ่านนวัตกรรมทางเทคโนโลยี เพื่อให้ผู้บริโภคได้รับโซลูชั่นที่มีประสิทธิภาพ ประหยัดพลังงาน และรับผิดชอบต่อสิ่งแวดล้อม ในขณะที่ความเป็นกลางทางคาร์บอนระหว่างประเทศเพิ่มขึ้น แนวทางปฏิบัติของ Chery เกี่ยวกับผลิตภัณฑ์ที่ใช้เทคโนโลยีพลังงานใหม่สะท้อนให้เห็นในแพลตฟอร์มพลังงาน Q-Power ซึ่งเป็นเป้าหมายสำคัญของ Chery ในการส่งเสริมการพัฒนาการเดินทางที่เป็นมิตรต่อสิ่งแวดล้อมทั่วโลก และสร้างสภาพแวดล้อมการเดินทางที่สวยงามและสวยงามในอนาคต
5.1 Chery Jaguar Land Rover
ในเดือนมีนาคม พ.ศ. 2555 Chery และ Jaguar Land Rover ผู้ผลิตรถยนต์หรูในสหราชอาณาจักรตกลงที่จะลงทุนเริ่มต้น 2.78 พันล้านเหรียญสหรัฐในกิจการร่วมค้าแห่งใหม่ในจีน ซึ่งจะขายและผลิตรถยนต์และเครื่องยนต์ของ Jaguar และ Land Rover ตลอดจนสร้างการวิจัย และสิ่งอำนวยความสะดวกในการพัฒนาและสร้างแบรนด์รถยนต์ "แบรนด์ของตัวเอง" ใหม่[91] กิจการร่วมค้าได้รับการอนุมัติตามกฎระเบียบในเดือนกันยายน 2555[92] ฐานการผลิตเริ่มต้นจะถูกสร้างขึ้นในเมืองฉางชู ซึ่งเป็นเมืองระดับมณฑลใกล้กับเซี่ยงไฮ้[93] ในปี 2013 Chery เริ่มผลิต MOKE revival ที่ออกแบบใหม่โดยร่วมทุนกับ Jaguar Land Rover การออกแบบทำให้นึกถึง Mini Moke คลาสสิกที่สร้างขึ้นตั้งแต่ปี 1964 ถึง 1993[94]
5.2 Qoros
Qoros เป็นบริษัทร่วมทุนผลิตรถยนต์แห่งแรกกับบริษัทต่างชาติ ก่อตั้งขึ้นโดย Chery โดยความร่วมมือกับ Israel Corporation ในปี 2550 และวางแผนที่จะเริ่มจำหน่ายในปี 2556[95] มีกำหนดจะเปิดตัวรถซีดานบนแพลตฟอร์มใหม่ล่าสุด[95] ที่งาน Shanghai Auto Show ปี 2013[96] รุ่นเปิดตัวของ Qoros จะไม่ใช่รถยนต์ไฟฟ้า (ตามที่บางแหล่งรายงานไว้)[95] ฐานการผลิตที่เสนอสำหรับการร่วมทุนจะถูกสร้างขึ้นในเมืองฉางชู มณฑลเจียงซู และเริ่มดำเนินการในปี 2555[97] กำลังการผลิตจะอยู่ที่ 150,000 หน่วยต่อปี[45] แต่สถานที่ตั้งอาจไม่เต็มกำลังการผลิตจนถึงปี 2558 หรือ 2559[98] ในขณะที่ Qoros แสดงความต้องการที่จะขายให้กับคนหนุ่มสาวที่อาศัยอยู่ในเมือง[99] ในประเทศจีนและยุโรป[95] บริษัทมีแผนที่จะรวมรถยนต์ไฟฟ้าเข้าไว้ในรายการผลิตภัณฑ์ด้วย[95]
รถยนต์ Qoros ระดับไฮเอนด์ถูกสร้างขึ้นด้วยส่วนประกอบและระบบจากซัพพลายเออร์ต่างประเทศ เช่น American Visteon และ French Valeo[100] การออกแบบเครื่องยนต์ยังต้องการความช่วยเหลือจากบริษัทต่างชาติด้วย[98] และ Qoros ได้ดึงดูดผู้มีพรสวรรค์ชาวตะวันตก รวมทั้งอดีตพนักงานของ Volkswagen และ Mini[45] มีไซต์ในออสเตรียและเยอรมนี ณ ปี 2555[99] แม้ว่าในตอนแรกจะรู้จักกันในชื่อ Chery Quantum Auto Co Ltd แต่ปัจจุบันชื่อทางกฎหมายคือ Qoros Auto Co Ltd.[95] ชื่อแบรนด์นี้ฟังดูเหมือนคำภาษาอังกฤษว่า "chorus"
5.3 CATL
ในเดือนธันวาคม 2565 Chery และ CATL ซึ่งเป็นบริษัทวิจัยและพัฒนาและผลิตแบตเตอรี่ลิเธียมชั้นนำของโลก ได้ลงนามในข้อตกลงกรอบความร่วมมือเชิงกลยุทธ์ Chery และ CATL ได้ลงนามความร่วมมือในการจัดหาแบตเตอรี่และความร่วมมือทางเทคนิคสำหรับรถยนต์นั่งส่วนบุคคล
6.1 ฐานการทดลอง
Chery Test Technology Center: ศูนย์วิศวกรรมยานยนต์ที่ใหญ่ที่สุดและทันสมัยที่สุดในประเทศจีน (National Engineering Laboratory for Automobile Energy Energy and Environmental Protection)
ก่อตั้ง: กุมภาพันธ์ 2549
การลงทุน: 2 พันล้านหยวน
ฟังก์ชัน: ความสามารถในการทดสอบมากกว่า 2,600 รายการใน 23 โมดูลเฉพาะ; การพัฒนาการทดสอบและความสามารถในการตรวจสอบเกี่ยวกับความน่าเชื่อถือของยานพาหนะและชิ้นส่วนและส่วนประกอบทั้งหมด ความเสถียรของพวงมาลัย NVH ความปลอดภัย ความสามารถในการปรับตัวต่อสิ่งแวดล้อม การประหยัดพลังงาน อิเล็กทรอนิกส์และเครื่องใช้ไฟฟ้า/EMC ระบบปรับอากาศ ความทนทานต่อสภาพอากาศ การปล่อยมลพิษ และวัสดุ
6.2 การผลิตยานยนต์
กระบวนการผลิตรถยนต์ชั้นนำระดับสากล: สายการผลิตอัจฉริยะขั้นสูงระดับโลกถูกสร้างขึ้นเพื่อให้การปกป้องที่สำคัญสำหรับคุณภาพของผลิตภัณฑ์
6.3 ความน่าเชื่อถือของยานพาหนะ
การศึกษาความน่าเชื่อถือของยานยนต์จีนประจำปี 2564 ของ J.D. Power แสดงให้เห็นว่ารถยนต์รุ่นต่างๆ ของ Chery มีความก้าวหน้าอย่างมาก โดยอยู่ในอันดับต้นๆ ของกลุ่มตลาด
6.4 การแข่งขันด้านคุณภาพ
เป็นเวลาห้าปีติดต่อกัน Chery ได้รับรางวัล International Olympic Gold Award จาก International Convention on Quality Control Circles
6.5 ห่วงโซ่อุปทานทั่วโลก
Chery ผสานรวมทรัพยากรของผู้จัดหาชิ้นส่วนและส่วนประกอบรถยนต์ชั้นนำของโลก 500 รายเพื่อสร้างห่วงโซ่อุปทานชั้นนำระดับโลกทางเทคโนโลยี
7.  ความรับผิดชอบต่อสังคม
ปี 2003 ถึงปี 2022
Chery ยึดหลัก "ประโยชน์ต่อประชาชน" ไว้ในนโยบายการดำเนินงานขององค์กรตั้งแต่เริ่มก่อตั้ง และมุ่งมั่นในการ “มอบคุณค่าที่เราสร้างขึ้นคืนสู่สังคม” มาอย่างยาวนาน และสิ่งนี้ไม่เคยเปลี่ยนแปลง จากทุนการศึกษา "Eastar" ไปจนถึงการปลูกป่าควบคุมทราย Gansu Minqin และจากยานพาหนะที่เป็นมิตรต่อสิ่งแวดล้อมสำหรับการแข่งขันกีฬาโอลิมปิกไปจนถึงการบรรเทาและกู้ภัยแผ่นดินไหว "5.12" Chery ในฐานะเรือธงของอุตสาหกรรมแห่งชาติของจีน จะร่วมใจกับชาวจีน 13 พันล้านคนเสมอ และร่วมกันต่อสู้เพื่อปฏิบัติหน้าที่เพื่อประเทศและประชาชนจีน ในขณะที่บริษัท Chery ให้บริการยานพาหนะที่ปลอดภัยและเป็นมิตรต่อสิ่งแวดล้อมมากขึ้นและประหยัดพลังงานมากขึ้นแก่ผู้บริโภคทั่วโลกในอนาคตอันใกล้ และมีการเติบโตในระดับสากล Chery จะมอบคุณค่าของแบรนด์กลับสู่ทุกมุมของแผ่นดินด้วย
• ภัยพิบัตินั้นไร้ความปรานี แต่ Chery สามารถทำยอดบริจาคสะสมจำนวน 24 ล้านหยวน
• Chery บริจาคเงิน 1 ล้านหยวนเพื่อก่อตั้ง “China Sand Control Greening Foundation of Chery”
ภัยพิบัตินั้นไร้ความปรานี แต่ Chery สามารถทำยอดบริจาคสะสมจำนวน 24 ล้านหยวน
เมื่อประเทศและประชาชนประสบภัยพิบัติ Chery ในฐานะพลเมืององค์กรมีหน้าที่และความรับผิดชอบในการแบ่งปันความวิตกกังวลของประเทศและประชาชนและแก้ไขปัญหาของพวกเขา เงิน 24 ล้านหยวนแสดงถึงความปรารถนาของชาว Chery และพันธมิตรทุกคน โดยหวังว่าพื้นที่ประสบภัยจะถูกสร้างขึ้นใหม่ได้ในเร็ววัน!
แผ่นดินไหวรุนแรงส่งผลกระทบต่อประชาชน ดังนั้น ผู้คนและพันธมิตรของ Chery ทุกคน (รวมถึงผู้ขาย ผู้ร่วมงาน และซัพพลายเออร์) จึงลงปฏิบัติการจริงเพื่อช่วยเหลือผู้คนในพื้นที่ประสบภัยพิบัติให้ผ่านความยากลำบากและสร้างบ้านใหม่ พันธมิตรของ Chery มีความกระตือรือร้นมากขึ้นในการบริจาคเงิน และพวกเขาระดมเงินได้ทั้งหมด 8.7 ล้านหยวน Volker Steinwascher ประธานคณะกรรมการพรรคของหนึ่งในบริษัทร่วมทุนของ Chery---Quantum LLC ได้โทรหา Yin Tongyao ประธานคณะกรรมการของ Chery และเสนอที่จะบริจาคเงิน 2 ล้านหยวน เงินพร้อมรถยนต์ 30 คันที่ Chery บริจาคและเต็นท์ 1 หมื่นหลัง ถูกส่งไปยังพื้นที่ประสบภัยพิบัติและหน่วยงานที่เกี่ยวข้องอย่างต่อเนื่อง ตัวแทนของ Chery ยังจัดตั้งทีมรักและไปยังพื้นที่ที่ได้รับผลกระทบหนักของ Beichuan เพื่อบรรเทาภัยพิบัติ หน้าที่และความรับผิดชอบ : Chery ให้บริการที่สมบูรณ์แบบในเกมอุตสาหกรรมรถยนต์
กีฬาโอลิมปิกปักกิ่งดึงดูดความสนใจของโลก เพื่อให้การแข่งขันกีฬาโอลิมปิกที่ปักกิ่งประสบความสำเร็จ ผู้คนไม่เพียงยุ่งเป็นพิเศษกับการเตรียมการต่างๆ ในภาคอารีน่านอกอารีน่าเท่านั้น แต่ยังทุ่มเทเพื่อให้บริการสนับสนุนอีกด้วย นอกจากการลงทุนครั้งใหญ่ของรัฐบาลแล้ว Chery ยังพยายามอย่างเต็มที่เพื่อช่วยเหลือด้านการขนส่งและความปลอดภัยของการแข่งขัน ขึ้นอยู่กับพลังนวัตกรรมด้านวิทยาศาสตร์และเทคโนโลยีของตนเอง Cowin 3 Emergency-Dealing SPV และ A5 HV ที่ผลิตโดย Chery มักปรากฏตัวในแนวหน้าเพื่อให้บริการ
หน้าที่ของวิสาหกิจแห่งชาติในการให้บริการประเทศ